text: NSÍ er liðugt í Evropa League
text: #000000
text: Í kvøld hevur NSÍ leikt sín seinna dyst í Europa League. Dysturin varð spældur á Ovari Vølli í Gundadali og byrjaði kl 18.30. Fitt av fólkið hevði savnað seg saman til henda dyst at stuðla okkara leikarum, hóast fyrri dysturin niðri í Luksemburg endaði við einum 0-3 tapi.
text: #000001
text: Bæði liðini løgdu heldur varliga fyri. NSÍ royndi at halda uppá bóltin og spæla hann runt, men tað bleiv ongantíð til nakað serliga vandamikið.
text: #000003
text: Differdange 03, spældu seg meira inn í dystin sum frá leið, og tá ið 14 min. vóru leiktir, fingu teir eisini sítt fyrsta mál. Ein verjuvilla av Pál gjørdi at hann ikki fekk beint bóltin burtur og hetta førdi so við sær at áleyparin El Rafik Umar varð spældur leysur og legði bóltin hegnisliga uppum Kristian Joensen í málinum til støðuna 0-1.
text: #000004
text: Minuttin eftir spældu NSÍ seg væl gjøgnum høgru síðu. Monrad legði innlegg til aftaru stong, men Óli fekk tíverri ikki rættiligt skot á, og tí fór hann uppum.
text: #000005
text: Ikki nógv hendi í fyrra hálvleiki. Tá ið 35 minuttir vóru leiktir varð tó neyðugt at skifta málverja okkara út orsakað av snuddi Kristian hevði fingið fyrr í dystinum. Inn fyri Kristian kom Pætur Høj, ið einans er 17 ára gamal.
text: #000006
text: Tá ið 45 minuttir vóru farnir gjørdist støðan 0-2. NSÍ verjan fekk ikki beint bóltin burtur, og enn einaferð førdi tað við til at El Rafik Umar gjørdist fríur og saksasparkaði bóltin frá stuttari fjarstøðu í tvørtræið og inn.
text: #000007
text: Í byrjanum av seinna hálvleiki varð Klæmint harðliga sparkaður niður. Hann royndi tó at spæla víðari, men í 66 minutti, varð hann útskiftur fyri Andrias á Líknargøtu.
text: #000008
text: Tá ið 71 minuttir vóru leiktir vinnur Monrad bóltin eitt sindur afturi á vøllinum. Tekur nøkur trekk frameftir og smekkar til frá 25-30 meturs fjarstøðu. Málmaðurin hjá Differdange 03 varð noyddur at toyggja seg út í fulla longd, og bjargaði.
text: #000009
text: Beint eftir hetta kom triðja og seinasta málið í dystinum. Ein bóltur varð spældur inn um verjuna, og okkara verja helt at teirra leikari var offside. So var ikki, og nummar 10 hjá Differdange 03 lobbaði bóltin hegnisliga uppum ein verjuleysan Pætur Høj til støðuna 0-3.
text: #000010
text: Tá ið 83 minuttir vóru leiktir fór Óli út og inn kom Ari Ellingsgaard. Ari hevði ikki verið inni meira enn 2 minuttir, tá fekk hann stóran málmøguleika. Gott samanspæl førdi til at Ari gjørdist rímiliga leysur við teirra málmanni, men hann fekk tó ikki skotið nóg hart og málmaðurin bjargaði.
text: #000011
text: Tá ið 92 minuttir vóru leiktir fingu NSÍ nokk størsta møguleikan í øllum dystinum. Vit vunnu bóltin langt afturi á vøllinum og koyrdi tað skjótt frameftir. Bólturin varð spældur til Árna Frederiksberg, sum legði ein bólt inn um verjuna hjá Differdange 03 í okkara vinstru síðu. Andrias á Líknargøtu gjørdist leysur og heldur pressaður gjørdi hann av at skjóta eitt sindur uttanfyri brotsteigin. Málmaðurin bjargaði tó og bólturin fór út til hornaspark.
text: #000012
text: Næsti dystur verður sunnudagin 22 juli tá vit hava torføran útidyst móti HB í Gundadali. Tá verður Pól Jóhannus við.
text: #000014
text: Hósdagin kl 15.00 hava leikarar brúk fyri allari hjálp teir kunnu fáa. Fyrri dysturin endaði 2-2 í Klaksvík, so útgangsstøðið til dystin er gott. Men uppgávan er trupul, og tískil hava leikarar brúk fyri øllum stuðli teir yvirhøvur kunnu fáa, so at NSÍ verður at síggja í steypafinaluni tann 26. august á Tórsvølli. Heitt verður...
text: #000016
text: So hevur ein av okkara ungu evnaríku leikara skriva undir nýggjan 2 ára sáttmála við NSÌ. Mórits Heini hevur longu leikt onkran dyst fyri besta liðið hjá NSÌ, og rokna vit við, at hann í framtíðini fer at verða við at mynda besta liðið. Mórits Heini er 18 ára gamal, og leikti hann sín fyrsta...
text: #000019
text: Betuel Hansen hevur longt sáttmálan við NSÍ. Betuel hevur í ár havt eitt sera gott kappingarár, og er ein av berandi kreftunum á NSÍ liðnum. Hóast unga aldurin, so hevur Betuel longu spælt 97 dystir fyri besta liðið hjá NSÍ, umframt steypakapping og Evropa dystir. Vit fegnast um at Betuel Hansen hevur longt sáttmálan, so...
text: #000022
text: Les Meira Dystir hettar vikuskiftið!Continue
text: #000025